63. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 781 της 29/30 Δεκ. 1964 (ΦΕΚ Α΄ 257)  Περί παρατάσεως του ορίου ηλικίας εξόδου εκ της Υπηρεσίας του Επιθεωρητού της Αστυνομίας Πόλεων. Έχοντες υπ’ όψιν: 1) Τας διατάξεις του άρθρ. 2 του Νόμ. 4447/1964, 2) τας διατάξεις του άρθρ. 52 παρ. 1 εδάφ. γ΄ του Κωδ. Νόμ. 2458/1953 «περί Οργανισμού του Σώματος Αστυνομίας Πόλεων», 3) την υπ’ αριθ. 852/1964 γνωμοδότησιν του Συμβουλίου της Επικρατείας, προτάσει των Ημετέρων Προέδρου της Κυβερνήσεως και του Υπουργού Δημοσίας Τάξεως, απεφασίσαμεν και διατάσσομεν: Παρατείνομεν το όριον ηλικίας εξόδου εκ της υπηρεσίας του Επιθεωρητού της Αστυνομίας Πόλεων, το οριζόμενον υπό του άρθρ. 52 παρ. 1 εδάφ. γ΄ του Κωδ. Νόμ. 2458/1953 «περί Οργανισμού του Σώματος της Αστυνομίας Πόλεων» εις το εξηκοστόν πρώτον έτος. Εις τον Ημέτερον επί της Δημοσίας Τάξεως Υπουργόν ανατίθεμεν την δημοσίευσιν και εκτέλεσιν του παρόντος.   